Brigade de sapeurs-pompiers de Paris

Brigade de sapeurs-pompiers de Paris (BSPP) er brannvesenet i den franske hovedstaden Paris, organisert som en brigade i Armée de terre. Det er et ingeniørforband og består av 8 550 sappører som normalt tjenestegjør for fem år. BSPP har ansvar for brannbekjempelse og redningstjeneste, og er en av leverandørene av ambulansetjenester, i Paris og de omkringliggende departementene Seine-Saint-Denis, Val-de-Marne og Hauts-de-Seine. Det leverer også tjenester til enkelte anlegg av strategisk interesse, slik som Centre spatial guyanais.

Brannvesenet ble grunnlagt i 1793 som Corps des gardes-pompes de la ville de Paris. Etter en storbrann i den østerrikske ambassaden i 1810 ble korpset gitt militær status ved et dekret utstedt av keiser Napoléon. Den 18. september 1811 ble korpset omdannet til Bataillon de sapeurs-pompiers de Paris og deretter utvidet til Régiment de sapeurs-pompiers de Paris i 1867. Den 1. mars 1967 ble avdelingen omdannet til Brigade des sapeurs-pompiers de Paris.

Bilder

Se også
 Bataillon de marins-pompiers de Marseille

Referanser

Eksterne lenker
 

Brannvesen
Paris
Frankrikes hær
Landmilitære avdelinger og forband
Ingeniørtropper
Etableringer i 1793